นายกรัฐมนตรี แสดงความยินดีและชื่นชม 3 นักแบดมินตันไทยที่ได้แชมป์ระดับโลก
ผลฟุตบอลพรีเมียร์ลีก อังกฤษ นัดคืนวันจันทร์ แมนเชสเตอร์ ซิตี้ ทำได้แค่บุกเสมอ คริสตัน พาเลซ 0-0, ฟุตบอลลาลีก้า สเปน รีล มาดริด จ่าฝูงบุกชนะ รีล มายอร์ก้า 3-0, กัลโช่ เซเรียอา อิตาลี ลาซิโอ ชนะ เวเนเซีย 1-0นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม แสดงความยินดีที่เดชาพล พัววรานุเคราะห์ และทรัพย์สิรี แต้รัตนชัย คู่ผสมมือ 1 ของโลก และกุลวุฒิ วิทิตศานต์ นักแบดมินตันดาวรุ่งมือ 20 โลก ที่ได้แชมป์ เยอรมัน โอเพ่น 2022 เป็นความสำเร็จของนักกีฬาไทยในรายการแข่งขันกีฬาระดับโลกสะท้อนให้เห็นถึงศักยภาพ พร้อมชื่นชมสมาคมกีฬาแบดมินตันแห่งประเทศไทย ที่มีส่วนสนับสนุนผลักดันนักกีฬาแบดมินตันไทยกีฬาแห่งชาติ ศรีสะเกษเกมส์ การชิงชัยผ่านไป 10 วัน นักกีฬาจากกรุงเทพฯ ขึ้นนำเหรียญรางวัลห่าง ว่ายน้ำที่โรงเรียนศรีสะเกษวิทยาลัย เงือกสาว-ฉลามหนุ่มเมืองหลวง ได้อีก 4 เหรียญทองจากกรรเชียง 50 เมตรหญิง ญาณิศา สุทธิสน สถิติ 30.56 วินาที, ฟรีสไตล์ 50 เมตรชาย รวิพล สง่าวรวงศ์ 23.48 วินาที, ผีเสื้อ 100 เมตรหญิง ภราดา พรมตวง 1 นาที 02.65 วินาที และผลัดฟรีสไตล์ 4 คูณ 200 เมตรหญิง ฝนปราย แย้มสรวล ร่วมทีมคว้าทองที่สามยิมนาสติกศิลป์ ทีมชาติจากสมุทรสาคร ได้ 4 เหรียญทอง จากศศิวิมล เมืองพวน ป้องกันแชมป์อุปกรณ์โต๊ะกระโดด กับบาร์ต่างระดับ และฑิฆัมพร สุรินทรทะ ประเภทฟลอร์เอ็กเซอร์ไซด์ กับอุปกรณ์ห่วง ส่วนประเภทม้าหู เหรียญทอง ปุญญพัฒน์ บุญปถัมภ์ ทีมชาติจากสุพรรณบุรีมวยสากลสมัครเล่นชิงมากสุดถึง 17 เหรียญทอง รุ่น 45 กิโลกรัมหญิง ศิริวรรณ พึ่งปัญญา สาวโคราช ชนะอาร์เอสซี เสาวลี พรหมณี ของกรุงเทพฯ ยกที่ 1, รุ่น 48 กิโลกรัมหญิง เอเปค บุตรดี นักชกเยาวชนยอดเยี่ยมของเจ้าภาพ ชนะคะแนน ณัฐชา ศิลปะกิจ จากนครราชสีมา 3-1 เสียง และรุ่น 52 กิโลกรัมชาย ทัตดนัย เริกชัย ของเจ้าภาพ ชนะคะแนน รวิช ธรรมบุตรสกุล จากแม่ฮ่องสอน 3-0 เสียง ซึ่งนายศรีมงคล คำเคน ผู้จัดการทีมมวยสากลสมัครเล่นศรีสะเกษ อัดฉีดเหรียญทองละ 1 แสนบาท บวกจากสมาคมกีฬาแห่งจังหวัดศรีสะเกษ อีกเหรียญทองละ 3 หมื่นบาท สรุปเหรียญ กรุงเทพฯ นำห่างที่ 42 เหรียญทอง อันดับสองเจ้าภาพ 26 เหรียญทองการแข่งขันเทเบิลเทนนิส เก็บคะแนนสะสมโลก ดับเบิลยูทีที แกรนด์ สแมช ที่สิงคโปร์ รอบ 32 คน สุธาสินี เสวตรบุตร ชนะ บาร์โบรา บาลาโซว่า มือ 44 ของโลกจากสโลวาเกีย 3-2 เกม ผ่านเข้ารอบ 16 คน พบโซเฟีย โพลคาโนว่า มือ 19 จากออสเตรีย ซึ่งหญิงสธาสินี ได้เงินรางวัลแล้วกว่า 8 แสนบาท